Diari Oficial de la Generalitat Valenciana


Sumari del DOGV 9631, del 04-07-2023 (2023/7526)

ACORD de 29 de juny de 2023, del Consell, pel qual s'autoritza una transferència de crèdits entre capítols i programes per a la inclusió d'una nova línia de transferència en el capítol 4 del Programa 612.60, Despeses diverses, per import global de 9.772.862,64 euros. (Expedient 65.724.23-450).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9631

Data del DOGV
:   04-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7526


Data del document
:   29-06-2023

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 29 de juny de 2023, del Consell, pel qual s'autoritza una transferència de crèdits entre capítols i programes per a la inclusió d'una nova línia de transferència en el capítol 4 del Programa 612.60, Despeses diverses, per import global de 9.772.862,64 euros. (Expedient 04.736.20-923). [2023/7526]  
L'article 5 del Reial Decret llei 15/2018, de 5 d'octubre, de mesures urgents per a la transició energètica i la protecció dels consumidors, va crear el programa de concessió directa d'ajudes destinades a pal·liar la pobresa energètica en consumidors vulnerables, pel que fa a energia destinada a calefacció, aigua calenta, sanitària o cuina, denominat Bo Social Tèrmic. Indicant el citat Reial decret llei es finançarà amb càrrec als pressupostos generals de l'Estat, corresponent la gestió i el pagament de les ajudes a les comunitats autònomes i a les ciutats amb estatut d'autonomia.  
En conseqüència, l'any 2020, la competència de la gestió i pagament del Bo Social Tèrmic va ser transferida en les comunitats autònomes, els qui s'encarregarien des de llavors de la gestió dels fons transferits pel Ministeri per a tal fi.  
No obstant això, durant el 2020 es va dictar la Sentència 134/2020, de 23 de setembre de 2020, del Tribunal Constitucional (STC 13/1992) per a resoldre el Recurs d'inconstitucionalitat 4178-2019, interposat pel Govern Basc en relació amb diversos preceptes del Reial decret llei, en referència a la competència sobre assistència social i poder de despesa, i es va declarar la nul·litat dels preceptes legals que imposen la modalitat i moment temporal de pagament del bo social tèrmic, que regulen les obligacions informatives dels comercialitzadors de referència i centralitzen la gestió i pagament del bo social tèrmic amb càrrec als pressupostos generals de l'Estat de 2019.  
Aquest recurs i la posterior sentència van condicionar l'inici dels tràmits per a l'assumpció de la competència per part de la Generalitat, que va tramitar i va executar el pagament de les ajudes corresponents a 2021 a les persones beneficiàries a través de l'Institut Valencià de la Competitivitat Empresarial, IVACE, encara que les ajudes corresponents a 2020 no van poder ser tramitades donada la ligitiositat produïda en aquell exercici, no constant que la Generalitat haja rebut cap transferència per a costejar el pagament del bo d'aquesta anualitat.  
No obstant això, l'experiència de l'actuació duta a terme per al pagament del bo social tèrmic 2021 i les recomanacions del Síndic de Greuges quant al pagament de les ajudes corresponents a 2020, fan necessària l'adopció de mesures per a contribuir a pal·liar la pobresa energètica d'aquestes persones consumidores.  
A aquest efecte, i en tant per la Conselleria d'Economia Sostenible, Sectors Productius, Comerç i Treball no es concrete l'instrument jurídic necessari que articule les ajudes del Bo Social Tèrmic per a les persones que tenien la consideració de beneficiàries en 2020, s'ha considerat oportú consignar els crèdits previstos per a finançar les mateixes així com el seu cost de gestió estimat, en la Secció 20, mitjançant la inclusió d'una línia específica en l'annex de transferències i subvencions corrents del programa pressupostari 612.60, Despeses diverses, per un import de 9.772.862,64 euros. Tot això, a l'espera de la seua concreció definitiva i la seua posterior transferència a les aplicacions pressupostàries que corresponguen, d'acord amb la seua normativa reguladora.  
  
Per al seu finançament es proposa una transferència de crèdit per import global de 9.772.862,64 euros, amb càrrec a disponibilitats pressupostàries acreditades per diverses Conselleries, que no estan vinculades a compromisos pendents ni a finançament finalista i que no es preveu executar en el que resta d'exercici.  
A aquest efecte, i en virtut del que es disposa en els articles 21 i 23 de la Llei 9/2022 de pressupostos de la Generalitat per a l'exercici 2023, a proposta del conseller d'Hisenda i Model Econòmic, el Consell  
  
ACORDA  
  
Primer  
Autoritzar una minoració de crèdit en les aplicacions pressupostàries i pels imports, que es detallen a continuació:  
Aplicació Import  
72.89.30.724.82.0 250.000,00  
50.93.55.695.83.0 1.700.000,00  
01.87.15.315.66.6 200.000,00  
69.99.45.224.46.2 300.000,00  
12.58.92.939.93.1 200.000,00  
88.80.86.989.57.6 200.000,00  
70.86.12.164.71.3 200.000,00  
19.39.43.681.36.3 100.000,00  
20.27.18.553.16.1 100.000,00  
31.47.19.490.72.2 300.000,00  
35.18.68.372.47.3 200.000,00  
77.24.12.199.61.5 200.000,00  
42.81.07.977.92.0 50.000,00  
93.04.41.818.07.3 50.000,00  
33.24.23.294.94.0 25.000,00  
94.06.10.304.71.5 25.000,00  
67.19.41.740.77.7 50.000,00  
71.88.85.221.34.3 5.622.862,64  
Total minoració 9.772.862,64  
  
  
Segon  
A conseqüència de l'apartat anterior, s'autoritza la modificació de les línies de subvenció i transferència, que implica la supressió de les línies S1300, S5176 i T5119, segons es detalla a continuació:  
Tercer  
Autoritzar un increment de crèdit en l'aplicació 81.79.84.710.24.2 per import de 9.772.862,64 euros, que permet la inclusió d'una línia de transferència amb les dades descriptives i per l'import que es detallen a continuació:  
  
Codi: T1440 Denominació: Finançament Bo Social Tèrmic 2020  
Import: 9.772.862,64 Beneficiaris previstos: Beneficiaris Bo Social Tèrmic 2020  
  
 Descripció i finalitat: Finançar les ajudes del Bo Social Tèrmic de 2020, així com els costos de gestió d'aquestes.  
Publicar dades: No Aportació Generalitat no condicionada: 9.772.862,64  
 Aportació externa: 0,00  
  
  
València, 29 de juny de 2023  
  
La consellera secretària,  
AITANA MAS MAS